Camariñas

Camariñas é un concello da provincia da Coruña, encravado na Costa da Morte e pertencente á comarca da Terra de Soneira. Segundo o IGE en 2014 tiña 5774 habitantes (6226 no 2010, 6323 no 2006, 6467 no 2005, 6502 no 2004, 6597 no 2003). O seu xentilicio (véxase no Galizionario) é camariñán ou camariñés. Poboación Topónimo Camariñas é un fitónimo procedente da camariña, arbusto que medraba no areal de Camariñas e que antano tiña difusión por toda a franxa atlántica de Iberia[Cómpre referencia]. Tamén lle deu nome á vila da Pobra do Caramiñal. Agora esta planta medra unicamente en escasos lugares, coma nos Azores, Punta Umbría en Andalucía, e abundantemente no areal de Trece (Camariñas), o corazón da Costa da Morte. Cultura No quebraondas do pobo de Camelle o alemán Manfred Gnädinger creou unha casa-escultura que, decorada coas súas obras artísticas e que reflectía a súa relación co mar. Tras o falecemento do artista (relacionado coa contaminación deixada polo chapapote vertido polo petroleiro Prestige), unha Fundación coida o seu legado O porto de Camariñas tamén é punto final da 5º etapa e principio da 6º do Camiño dos Faros. Produtos típicos Son célebres os encaixes de Camariñas. Camariñas na cultura popular galega O nome da vila é mencionado en ditos como: Camariñas, Camariñas,/ El-Rei te quixo vender,/ o que merque Camariñas/ moito diñeiro ha de ter . Nosa Señora da Barca/ ten uns zapatiños brancos,/ as mozas de Camariñas/ vanllos ver os días santos Camariñas é o título dunha cantiga popular galega que foi cantada, entre outros por Rosa Cedrón, Luz Casal con Luar na Lubre, e a escocesa Julie Fowlis, nunha versión coa orquestra da BBC que combina as linguas galega e a gaélica de Escocia. Galería de imaxes Parroquias Lugares de Camariñas Para unha lista completa de todos os lugares do concello de Camariñas vexa: Lugares de Camariñas. Notas Véxase tamén Outros artigos Camiño dos Faros Ligazóns externas www.camarinas.net Camariñas en OpenStreetMap.